CELEX: C2004/262/88
Language: et
Date: 2004-10-23 00:00:00
Title: Kohtuasi T-316/04: Wam spa 2. augusti 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/46
            
         Wam spa 2. augusti 2004. aasta hagi Euroopa Ühenduste Komisjoni vastu
   (Kohtuasi T-316/04)
   (2004/C 262/88)
   Kohtumenetluse keel: itaalia
   Wam spa esitas 2. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on avvocato Ernesto Giuliani.
   Hageja palub esimese astme kohtul:
   
               —
            
            
               tühistada Euroopa Ühenduste Komisjoni 19. mai 2004. aasta otsus nr C(2004) 1812 lõplik, mis puudutab Itaalia poolt äriühingule Wam spa aastatel 1995-2000 antud riigiabi, kuna Wam spa peab neid ühisturuga kokkusobivateks;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Morton Machine Company Limited'i kaebuse alusel avas komisjon EÜ asutamislepingu artikli 88 lõike 2 kohase ametliku uurimismenetluse seoses kahe alandatud intressimääraga laenuga, mida Itaalia andis Wam spa'le ajavahemikus 1995-2000. Vaidlustatud otsusega luges komisjon need meetmed EÜ asutamislepingu artiklit 87 rikkuvaks ühisturuga kokkusobimatuks abiks.
   Oma kaebuse toetuseks väidab hageja järgmist:
   
               —
            
            
               komisjon rikkus oma ülesandeid täites erapooletuse, autonoomia, sõltumatuse, võrdsuse ja neutraalsuse üldpõhimõtteid, kui ta käsitles Morton Machine Limited'i kaebust erapoolikult ja jättes põhjendusteta arvestamata Wam spa ettepaneku maksta tagasi talle antud alandatud intressimääraga laenude ja nende andmise ajal turul kehtinud intressimääraga antavate laenude intresside vahe;
            
         
               —
            
            
               komisjon rikkus või vähemalt kohaldas ebaõigesti EÜ asutamislepingu artiklit 87, kui ta kuulutas ühisturuga kokkusobimatuks Wam spa'le antud abi, kuna see võis kahjustada ühendusesiseste suhete konkurentsi, olgugi et Wam spa ja Morton Machine Limited'i vahel ei olnud mingeid konkurentsisuhteid, kuna Wam spa ei tootnud ega turustanud tööstuslikke segisteid, Wam spa Engineering Limited ei olnud Wam spa tütarettevõtja, vaid iseseisev Suurbritannias asuv ja Suurbritannia õiguse alusel tegutsev äriühing;
            
         
               —
            
            
               komisjon rikkus EÜ asutamislepingu artikli 88 lõiget 2, kui ta kuulutas ebaseaduslikuks Itaalia 29. juuli 1981. aasta seaduse nr 394 alusel antud abi, olgugi et komisjon ise tunnistas selle seaduse ühenduse õigusega kooskõlas olevaks, või rikkus õiguskindluse põhimõtet, kuna komisjon ei olnud vastu võtnud ühtegi õigusakti Euroopa Liidust väljaspool asuvate maade turule sisenemist puudutava abi kohta;
            
         
               —
            
            
               komisjon rikkus või vähemalt kohaldas vääralt EÜ asutamislepingu artikleid 87 ja 88, väites, et talle ei teatatud abi andmise õiguslikku alust, ja kuulutades selle lihtsa vajakajäämise tõttu abi kokkusobimatuks ühisturuga asjale sisulist hinnangut andmata;
            
         
               —
            
            
               komisjon rikkus EÜ asutamislepingu artiklit 87 ja määruse (EÜ) nr 69/2001 artikli 2 punkti b, kuna ta luges ekspordiabiks ja seetõttu väljaspool de minimis reeglite kohaldamisala asuvaks täpse eksporditud kaubakogusega sidumata abi, mille eesmärk oli lihtsalt turule sisenemine väljaspool Euroopa Liitu.
            
         Hageja viitab ka põhjendamiskohustuse ning õigluse, võrdsuse ja hea haldustava põhimõtete rikkumisele.